title: Id-Direttiva tal-Kummissjoni tat-18 ta’April 1979 li tadatta għall-progress tekniku d-Direttiva tal-Kunsill 70/221/KEE dwar l-approssimazzjoni tal-liġijiet ta’ l-Istati Membri li jirrelataw għal tankijiet tal-karburant likwidu u l-protezzjoni tal-qiegħ fuq wara ta’ vetturi bil-mutur u l-karrijiet tagħhom

text:
Avviż Legali Importanti

|

31979L0490

Official Journal L 128 , 26/05/1979 P. 0022 - 0028 Finnish special edition: Chapter 13 Volume 9 P. 0251  Greek special edition: Chapter 13 Volume 8 P. 0133  Swedish special edition: Chapter 13 Volume 9 P. 0251  Spanish special edition: Chapter 13 Volume 10 P. 0094  Portuguese special edition Chapter 13 Volume 10 P. 0094

		Id-Direttiva tal-Kummissjonitat-18 ta’April 1979li tadatta għall-progress tekniku d-Direttiva tal-Kunsill 70/221/KEE dwar l-approssimazzjoni tal-liġijiet ta’ l-Istati Membri li jirrelataw għal tankijiet tal-karburant likwidu u l-protezzjoni tal-qiegħ fuq wara ta’ vetturi bil-mutur u l-karrijiet tagħhom(79/490/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 78/547/KEE [2], u b’mod partikolari l-Artikoli 11, 12 u 13 tagħha,Wara li kkunsidrat id-Direttiva tal-Kunsill 70/221/KE ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri li jirrelataw għat-tankijiet tal-karburant likwidu u l-protezzjoni tal-qiegħ fuq wara ta’ vetturi bil-mutur u l-karrijiet tagħhom (79/490/KEE) [3]Billi, in vista tal-esperjenza miksuba u ta’ l-aktar stat avvanzat, huwa issa possibbli li l-ħtiġiet ikunu iktar strinġenti u li jitqabblu iktar mill-qrib mal-kondizzjonijiet attwali tat-test;Billi mezzi ta’ protezzjoni tal-qiegħ fuq wara huma diġà mqiegħda fis-suq kemm separatament u anke wara li jkunu ġew mmuntati fuq vettura; billi jekk huwa possibbli li jiġu kkontrollati qabel ma jiġu mmuntati ma’ vettura, il-moviment liberu tagħhom jista’ jiġi faċilitat bl-introduzzjoni ta’ l-approvazzjoni tat-tip tal-KEE għal dawn il-mezzi kkunsidrati bħala unitajiet tekniċi separati fis-sens ta’ l-Artikolu 9a tad-Direttiva 70/156/KEE;Billi d-disposizzjonijiet ta’ din id-Direttiva huma skond l-opinjoni tal-Kumitat dwar l-Adattament għall-Progress Tekniku tad-Direttivi Mmirati lejn it-Tneħħija ta’ Ostakoli Tekniċi għall-Kummerċ fis-Settur tal-Vetturi bil-Mutur,ADOTTAT DIN ID-DIRETTIVA:Artikolu 1Id-Direttiva 70/221/KEE hija emendata kif ġej:1. L-Artikoli 2 u 2a huma sostitwiti b’dan li ġej:"Artikolu 21. L-ebda Stat Membru ma jista’, għal raġunijiet li jirrelataw ma’ tankijiet ta’ karburant likwidu tagħha, jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali għal vettura jekk din il-vettura tissodisfa il-ħtiġiet stabbiliti fl-Anness dwar it-tankijiet ta’ karburant likwidu.2. L-ebda Stat Membru ma jista’, għal raġunijiet li jirrelataw mal-protezzjoni tal-qiegħ fuq wara, jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali għal vettura jekk din il-vettura tissodisfa l-ħtiġiet stabbiliti fl-Anness dwar il-protezzjoni tal-qiegħ fuq wara jew jekk din il-vettura hija mgħammra b’mezz ta’ protezzjoni tal-qiegħ fuq wara li jkun ingħata approvazzjoni tat-tip bħala unità teknika fis-sens ta’ l-Artikolu 9a tad-Direttiva 70/156/KEE u huwa installat skond il-ħtiġiet tal-partita II.5 ta’ l-Anness.3. L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali għal mezz ta’ protezzjoni tal-qiegħ fuq wara jekk dan il-mezz, ikkunsidrat bħala unità teknika fis-sens ta’ l-Artikolu 9a tad-Direttiva 70/156/KEE, jissodisfa l-ħtiġiet rilevanti stabbiliti fl-Anness.Artikolu 2a1. L-ebda Stat Membru ma jista’, għal raġunijiet li jirrelataw ma’ tankijiet ta’ karburant likwidu tagħha, jirrifjuta jew jipprojbixxi l-bejgħ, ir-reġistrazzjoni jew id-dħul fis-servizz jew l-użu ta’ vettura jekk din il-vettura tissodisfa l-ħtiġiet stabbiliti fl-Anness dwar it-tankijiet ta’ karburant likwidu.2. L-ebda Stat Membru ma jista’, għal raġunijiet li jirrelataw mal-protezzjoni tal-qiegħ fuq wara tagħha, jirrifjuta jew jipprojbixxi l-bejgħ, ir-reġistrazzjoni, id-dħul fis-servizz jew l-użu ta’ vettura jekk din il-vettura tissodisfa l-ħtiġiet stabbiliti fl-Anness dwar il-protezzjoni tal-qiegħ fuq wara jew jekk il-vettura hija mgħammra b’mezz ta’ protezzjoni tal-qiegħ fuq wara li ngħata approvazzjoni tat-tip bħala unità teknika fis-sens ta’ l-Artikolu 9a tad-Direttiva 70/156/KEE u ġie installat skond il-ħtiġiet stabbiliti fil-punt II.5 ta’ l-Anness.3. L-ebda Stat Membru ma jista’ jipprojbixxi t-tqegħid fis-suq ta’ kwalunkwe mezz ta’ protezzjoni tal-qiegħ fuq wara ikkunsidrat bħala unità teknika fis-sens ta’ l-Artikolu 9a tad-Direttiva 70/156/KEE jekk jikkonforma ma’ tip li ngħata approvazzjoni tat-tip fis-sens ta’ l-Artikolu 2(3).’"2. Artikolu li ġej huwa inserit:"Artikolu 2bStat Membru li jwettaq approvazzjoni tat-tip għandu jieħu l-miżuri neċessarji sabiex jassigura li huwa nfurmat bi kwalunkwe modifika għal parti jew karatteristika msemmija fil-punti II.2.1 u II.2.2 ta’ l-Anness. L-awtoritajiet kompetenti ta’ dak l-Istat Membru għandhom jiddeterminaw jekk għandhomx jitwettqu testijiet ġodda fuq it-tip modifikat u għandux jitfassal rapport ġdid. Meta dawn it-testijiet juru li ma kienx hemm konformità mal-ħtiġiet ta’ din id-Direttiva, il-modifika m’għandhiex tiġi awtorizzata."3. L-Anness għad-Direttiva tal-Kunsill 70/221/KEE għandu jiġi emendat skond l-Anness ma’ din id-Direttiva.Artikolu 21. Mill-1 ta’ Jannar 1980, ebda Stat Membru ma jista’, għal raġunijiet li jirrelataw mal-protezzjoni tal-qiegħ fuq wara ta’ vetturi:- jirrifjuta, fir-rigward ta’ tip ta’ vettura, li jagħti approvazzjoni tat-tip tal-KEE, jew joħroġ kopja taċ-ċertifikat previst fl-aħħar inċiż ta’ l-Artikolu 10(1) tad-Direttiva 70/156/KEE, jew jagħti approvazzjoni tat-tip nazzjonali, jew- jipprojbixxi d-dħul fis-servizz ta’ vetturi,jekk il-partijiet li jipprovdu protezzjoni għall-qiegħ fuq wara għal din it-tip ta’ vettura jew għal dawn il-vetturi jikkonformaw mad-disposizzjonijiet tad-Direttiva 70/221/KEE, kif l-aħħar emendata b’din id-Direttiva.2. B’effett mill-1 ta’ Ottubru 1980, Stat Membru:- m’għandux iktar joħroġ il-kopja taċ-ċertifikat prevista fl-aħħar inċiż ta’ l-Artikolu 10(1) tad-Direttiva 70/156/KEE tas-6 ta’ Frar 1970 fir-rigward ta’ tip ta’ vettura li tagħha l-partijiet li jipprovdu protezzjoni għall-qiegħ fuq wara ma jikkonformawx mad-disposizzjonijiet tad-Direttiva 70/221/KEE, kif l-aħħar emendata b’din id-Direttiva,- jista’ jirrifjuta li jagħti approvazzjoni tat-tip nazzjonali lil tip ta’ vettura li tagħha l-partijiet li jipprovdu protezzjoni għall-qiegħ fuq wara ma jikkonformawx mad-disposizzjonijiet tad-Direttiva 70/221/KEE, kif l-aħħar emendata b’din id-Direttiva.3. Mill-1 ta’ Ottubru 1981, l-Istati Membri jistgħu jipprojbixxu d-dħul fis-servizz ta’ vetturi li l-partijiet tagħhom li jipprovdu protezzjoni għall-qiegħ fuq wara ma jikkonformawx mad-disposizzjonijiet tad-Direttiva 70/221/KEE, kif l-aħħar emendata b’din id-Direttiva.Artikolu 3Qabel l-1 ta’ Jannar 1980, l-Istati Membri għandhom iġibu fis-seħħ id-disposizzjonijiet neċessarji sabiex jikkonformaw ma’ din id-Direttiva u għandhom minnufih jinfurmaw lill-Kummissjoni b’dan.Artikolu 4Din id-Direttiva hija ndirizzata lill-Istati Membri.Magħmula fi Brussel, it-18 ta’April 1979.Għall-KummissjoniEtienne DavignonMembru tal-Kummissjoni[1] ĠU L 42, tat-23.2.1970, p. 1.[2] ĠU L 168, tas-26.6.1978, p. 39.[3] ĠU L 76, tas-6.4.1970, p.23 u ĠU L 65, tal-15.3.1979, p. 42.--------------------------------------------------ANNESSIl-kliem tal-punt II huwa sostitwit b’dan li ġej:"II. PROTEZZJONI TAL-QIEGĦ FUQ WARAII.1. ĠeneraliVetturi koperti b’din id-Direttiva għandhom ikunu maħsuba sabiex jipprovdu protezzjoni effettiva kontra l-underrunning minn wara minn vetturi tal-kategoriji M1 u N1 [1].II.2 DefinizzjonijietII.2.1. Tip ta’ vettura għall-iskopijiet ta’ protezzjoni tal-qiegħ fuq waraL-espressjoni "tip ta’ vettura għall-iskopijiet ta’ protezzjoni tal-qiegħ fuq wara" tfisser vetturi li ma jvarjawx fir-rigward tal-karatteristiċi ewlenin li ġejjin:II.2.1.1. Wisa’ tal-fus ta’ wara, struttura, dimensjonijiet, forma u materjal tal-parti ta’ wara tal-vettura sa fejn għandhom rilevanza fuq il-ħtiġiet tal-partiti II.5.1 sa II.5.4.5.5;II.2.1.2. Karatteristiċi ta’ sospensjoni sa fejn għandhom rilevanza fuq il-ħtiġiet tal-partiti II.5.1 sa II.5.4.5.5.II.2.2. Tip ta’ mezz ta’ protezzjoni tal-qiegħ fuq waraL-espressjoni "tip ta’ mezz ta’ protezzjoni tal-qiegħ fuq wara" tfisser mezzi li ma jvarjawx fir-rigward tal-karatteristiċi ewlenin li ġejjin:II.2.2.1. formaII.2.2.2. dimensjonijietII.2.2.3. mmuntarII.2.2.4. materjali.II.3. Applikazzjoni għal approvazzjoni tat-tip tal-KEEII.3.1. Applikazzjoni għal approvazzjoni tat-tip tal-KEE ta’ tip ta’ vettura fir-rigward tal-protezzjoni tal-qiegħ fuq wara.II.3.1.1. L-Applikazzjoni għal approvazzjoni tat-tip tal-KEE għal tip ta’ vettura fir-rigward tal-protezzjoni tal-qiegħ fuq wara għandha tiġi sottomessa mill-fabbrikant tal-vettura jew mir-rappreżentant awtorizzat tiegħu.II.3.1.2. Din għandha tkun akkumpanjata mit-tliet kopji tad-dokumenti msemmija hawn taħt u mill-informazzjoni li ġejja:II.3.1.2.1. Deskrizzjoni tal-vettura mill-punt tal-kriterji msemmija fil-partita II.2.1, flimkien ma’ tpinġijiet dimensjonali u/jew ritratt inkella vista mkabbra tan-naħa ta’ wara tal-vettura. In-numri u/jew is-simboli li jidentifikaw it-tip ta’ vettura għandhom jiġu kkwotati;II.3.1.2.2. Deskrizzjoni teknika tal-partijiet li jipprovdu protezzjoni tal-qiegħ fuq wara flimkien ma’ informazzjoni dettaljata biżżejjed.II.3.1.2.3. Rappreżentant tal-vettura tat-tip li għandha tiġi approvata għandu jiġi sottomess lis-servizz tekniku responsabbli għat-testijiet ta’ l-approvazzjoni tat-tip.II.3.2. Applikazzjoni għal approvazzjoni tat-tip tal-KEE fir-rigward ta’ mezz ta’ protezzjoni tal-qiegħ fuq wara kkunsidrat bħala unità teknika.II.3.2.1. L-applikazzjoni għal approvazzjoni tat-tip tal-KEE fir-rigward ta’ mezz ta’ protezzjoni tal-qiegħ fuq wara ikkunsidrata bħala unità teknika fis-sens ta’ l-Artikolu 9a tad-Direttiva 70/156/KEE għandha tiġi sottomessa mill-fabbrikant tal-vettura jew mill-fabbrikant tal-mezz ta’ protezzjoni tal-qiegħ fuq wara jew mir-rappreżentanti awtorizzati rispettivi tagħhom.II.3.2.2. Għal kull tip ta’ mezz ta’ protezzjoni tal-qiegħ fuq wara, l-applikazzjoni għandu jkollha magħha:II.3.2.2.1. Dokumentazzjoni triplikata li tagħti deskrizzjoni tal-karatteristiċi tekniċi tal-mezz,II.3.2.2.2. Kampjun tat-tip ta’ mezz. Jekk l-awtorità kompetenti tqis li hu neċessarju, tista’ titlob kampjun ieħor. Il-kampjuni għandhom jiġu mmarkati b’mod ċar u li ma jitħassarx bl-isem jew il-marka tan-negozju ta’ l-applikant u bid-deskrizzjoni tat-tip.II.4. Approvazzjoni tat-tip tal-KEEII.4.1. Iċ-ċertifikat ta’ l-approvazzjoni tat-tip tal-KEE għal tip ta’ vettura għandu jiġi pprovdut b’L-Anness imfassal in konformità ma’ wieħed mill-mudelli li ġejjin:II.4.1.1. Fil-każ ta’ l-applikazzjoni msemmija fil-partita II.3.1, il-mudell muri f’Appendiċi 1;II.4.1.2. Fil-każ ta’ l-applikazzjoni msemmija fil-partita II.3.2, il-mudell muri f’Appendiċi 2.II.5. SpeċifikazzjonijietII.5.1. Il-vetturi kollha għandhom ikunu mibnija u/jew mgħammra hekk li joffru protezzjoni effettiva fuq il-wisa’ kollha tagħhom kontra l-underrunning minn wara minn vetturi tal-kategoriji M1 u N1 [2].II.5.2. Kwalunkwe vettura f’waħda minn dawn il-kategoriji, M1, M2, M3, N1, O1 u O2 [3] titqies li tissodisfa l-kondizzjoni stabbilita fil-partita II.5.1 jekk id-distanza mill-art tal-wisa’ tan-naħa ta’ wara kollha tax-chassis jew il-partijiet ewlenija tal-body ma teċċedix il-55ċm.Din il-ħtieġa għandha tiġi sodisfatta fuq distanza ta’ 45ċm mkejla mill-estremità ta’ wara tal-vettura.II.5.3. Kwalunkwe vettura tal-kategoriji N2, N3, O3 jew O4 [4] titqies li tissodisfa l-kondizzjoni stabbilita fil-partita II.5.1 sakemm:- il-vettura hija mgħammra b’mezz ta’ protezzjoni tal-qiegħ fuq wara skond il-ħtiġiet tal-partita II.5.4, jew- il-vettura hija hekk iddisinjata u/jew mgħammra fuq in-naħa ta’ wara li, bis-saħħa tal-forma u l-karatteristiċi tagħhom, il-partijiet komponenti tagħha jistgħu jitqiesu li jissostitwixxu l-mezz ta’ protezzjoni tal-qiegħ fuq wara. Komponenti li l-funzjoni kombinata tagħhom tissodisfa l-ħtiġiet stabbiliti fil-partita II.5.4 huma kkunsidrati li jiffurmaw mezz ta’ protezzjoni tal-qiegħ fuq wara.II.5.4. Mezz għal protezzjoni kontra underrunning minn wara, hawnhekk iżjed ‘il quddiem imsemmi bħala ‘mezz’, ġeneralment jikkonsisti f’komponenti cross-member u ta’ rbit imqabbda mas-side members tax-chassis jew ma kwalunkwe ħaġa li tissostitwihom.Għandu jkollu l-karatteristiċi li ġejjin:II.5.4.1. Il-mezz għandu jkun mmuntat qrib kemm jista’ jkun għan-naħa ta’ wara tal-vettura. Meta l-vettura ma tkunx mgħobbija [5], it-tarf l-iktar baxx tal-mezz ma għandu fl-ebda punt ikun iktar minn 55ċm ‘il fuq mill-art;II.5.4.2. Il-wisa’ tal-mezz ma għandha fl-ebda punt teċċedi l-wisa’ tal-fus ta’ wara mkejjel fl-iktar punti ‘l barra tar-roti, eskluża n-nefħa tat-tyres qrib l-art, lanqas m’għandu jkun iktar minn 10ċm iqsar fuq kull naħa. Meta jkun hemm iktar minn fus wieħed fuq wara, l-wisa’ li għandha tiġi kkunsidrata hija dik ta’ l-iktar fus ta’ wara wiesa,II.5.4.3. L-għoli tas-sezzjoni tal-cross member m’għandux ikun inqas minn 10ċm. L-estremitajiet laterali tal-cross-member m’għandhomx jilwu lejn in-naħa ta’ wara jew ikollhom tarf ta’ barra li jaqta’; din il-kondizzjoni hija sodisfatta meta l-estremitajiet laterali tal-cross-member jkunu ttundjati fuq barra u jkollhom radius ta’ kurvatura ta’ mhux inqas minn 2.5 mm.II.5.4.4. Il-mezz jista’ jkun hekk maħsub li l-pożizzjoni tiegħu fuq il-wara tal-vettura tista’ tiġi varjata. F’dan il-każ, għandu jkun hemm metodu garantit biex jiġi assigurat fil-pożizzjoni tas-servizz sabiex kwalunkwe bidla mhux intenzjonata ta’ pożizzjoni hija prekluża. Għandu jkun possibbli għall-operatur li jvarja l-pożizzjoni tal-mezz billi japplika forza li ma teċċedix l-40 daN;II.5.4.5. Il-mezz għandu joffri reżistenza adegwata għall-forzi applikati paralleli għall-assi lonġitudinali tal-vettura, u jkun imqabbad, meta fil-pożizzjoni tas-servizz, mas-side-members tax-chassis jew ma kwalunkwe ħaġa li tissostitwihom.Din il-ħtieġa tiġi sodisfata jekk jintwera li kemm waqt kif ukoll wara l-applikazzjoni tad-distanza orizzontali bejn in-naħa ta’ wara tal-mezz u l-estremità tan-naħa ta’ wara tal-vettura ma teċċedix l-40 ċm fi kwalunkwe mill-punti P1, P2 u P3. Fil-kejl ta’ din id-distanza, kwalunkwe parti tal-vettura li hija iktar minn 3m ‘l fuq minn l-art meta l-vettura tinħatt għandha tiġi eskluża;II.5.4.5.1. Il-Punti P1 huma lokalizzati 30ċm mill-pjanijiet lonġitudinali tanġenzjali għat-trufijiet ta’ barra tar-roti fuq il-fus ta’ wara; il-punti P2, li jinsabu fuq il-linja li tgħaqqad il-punti P1, huma simmetriċi għall-pjan medjan lonġitudinali tal-vettura f’distanza minn xulxin ta’ 70 sa 100ċm inklużivi, waqt li l-pożizzjoni eżatta tkun speċifikata mill-fabbrikant. L-għoli ‘l fuq mill-art tal-punti P1 u P2 għandu jiġi definit mill-fabbrikant tal-vettura fil-linji li rabtu l-mezz orizzontalment. L-għoli m’għandux, madankollu, jeċċedi 60ċm meta l-vettura ma tkunx mgħobbija. P3 huwa l-punt ċentru tal-linja dritta li tgħaqqad il-punti P2;II.5.4.5.2. Forza orizzontali ugwali għal 12.5 % tal-piż massimu teknikament permessibbli tal-vettura imma li ma teċċedix 2.5 × 104 N għandha tiġi applikata suċċessivament lil kemm il-punti P1 u kemm il-punt P3;II.5.4.5.3. Forza orizzonatli ugwali għal 50 % tal-piż massimu teknikament permessibbli tal-vettura imma li ma teċċedix 10 × 104 N għandha tiġi applikata suċċessivament liż-żewġ punti P2;II.5.4.5.4. Il-forzi speċifikati fil-partiti II.5.4.5.2 u II.5.4.5.3 ta’ hawn għandhom jiġu applikati separatament. L-ordni li fiha l-forzi huma applikati tista’ tiġi speċifikata mill-fabbrikant,II.5.4.5.5. Kull meta jitwettaq test prattiku sabiex jivverifika l-konformità mal-ħtiġiet imsemmija fuq, il-kondizzjonijiet li ġejjin għandhom jiġu sodisfatti:II.5.4.5.5.1. Il-mezz għandu jkun imqabbad mas-side-members tax-chassis tal-vettura jew ma’ kwalunkwe ħaġa li tissostitwihom;II.5.4.5.5.2. Il-forzi speċifikati għandhom jiġu applikati bi staneg li huma artikolati b’mod adattat (eż. permezz ta’ ġonot universali) u għandhom ikunu paralleli mal-pjan medjan lonġitudinali tal-vettura permezz ta’ superfiċi ta’ mhux iktar minn 25 ċm għoli (l-għoli eżatt għandu jiġi indikat mill-fabbrikant) u 20ċm wiesa, b’radju ta’ kurvatura ta’ 5 – 1 mm fit-truf vertikali; iċ-ċentru tas-superfiċi jitqiegħed suċċessivament fil-punti P1, P2 u P3.II.5.5. B’deroga mill-ħtiġiet imsemmija fuq, vetturi tal-kategoriji li ġejjin m’għandhomx jikkonformaw mal-ħtiġiet ta’ dan l-Anness fir-rigward tal-protezzjoni tal-qiegħ fuq wara:- tratturi għal semi-karrijiet;- karrijiet ‘sospiżi’ u karrijiet oħra simili għat-trasport ta’ zkuk jew oġġetti oħra twal ħafna;- vetturi li għalihom protezzjoni tal-qiegħ fuq wara hija inkompatibbli ma’ l-użu tagħhom."[1] Kategoriji taħt il-klassifika internazzjonali stabbilita fin-Nota (b) ta’ l-Anness mad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri relatati ma’ l-approvazzjoni tat-tip ta’ vetturi bil-mutur u l-karrijiet tagħhom.[2] Kategoriji taħt il-klassifika internazzjonali stabbilita fin-Nota (b) ta’ l-Anness I għad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrelataw għall-approvazzjoni tat-tip ta’ vetturi bil-mutur u l-karrijiet tagħhom.[3] Kategoriji taħt il-klassifika internazzjonali stabbilita fin-Nota (b) ta’ l-Anness I għad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrelataw għall-approvazzjoni tat-tip ta’ vetturi bil-mutur u l-karrijiet tagħhom.[4] Kategoriji taħt il-klassifika internazzjonali stabbilita fin-Nota (b) ta’ l-Anness I għad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrelataw għall-approvazzjoni tat-tip ta’ vetturi bil-mutur u l-karrijiet tagħhom.[5] Kif definit fil-partita 2.6 ta’ l-Anness I għad-Direttiva 70/156/KEE.--------------------------------------------------


title: Id-Direttiva tal-Kummissjoni tat-2 ta’ April 1982 li tadatta għall-progress tekniku id-Direttiva tal-Kunsill 76/115/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-ankoraġġi għaċ-ċinturini tas-sigurtà ta’ vetturi bil-mutur

text:
Avviż Legali Importanti

|

31982L0318

Official Journal L 139 , 19/05/1982 P. 0009 - 0016 Finnish special edition: Chapter 13 Volume 12 P. 0017  Spanish special edition: Chapter 13 Volume 12 P. 0162  Swedish special edition: Chapter 13 Volume 12 P. 0017  Portuguese special edition Chapter 13 Volume 12 P. 0162

		Id-Direttiva tal-Kummissjonitat-2 ta’ April 1982li tadatta għall-progress tekniku id-Direttiva tal-Kunsill 76/115/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-ankoraġġi għaċ-ċinturini tas-sigurtà ta’ vetturi bil-mutur(82/318/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ekonomika Ewropea,Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 80/1267/KEE [2], u b’mod partikolari l-Artikolu 11 tagħha,Wara li kkunsidrat id-Direttiva tal-Kunsill 76/115/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-ankoraġġi għaċ-ċinturini tas-sigurtà ta’ vetturi bil-mutur [3], kif l-aħħar emendata bid-Direttiva 81/575/KEE [4], u b’mod partikolari l-Artikolu 6 tagħha,Billi, fl-interessi tas-sigurtà fit-triq, il-Kunsill, permezz tad-Direttiva 81/575/KEE, estenda l-kamp ta’ applikazzjoni tad-Direttiva 76/115/KEE, li sa dak iż-żmien kien limitat għal vetturi tal-Kategorija M1 kif definit fl-Anness I mad-Direttiva 70/156/KEE, sabiex ikopri l-klassijiet kollha ta’ vetturi bil-mutur; billi din l-estensjoni tal-kamp ta’ applikazzjoni kienet saret possibbli permezz tal-progress tekniku li kien intlaħaq sadanittant; billi l-implimentazzjoni ta’ din il-miżura, madankollu, tinneċessita l-allinjament tal-ħtiġiet u t-testijiet speċifikati fid-Direttiva bil-kamp ta’ applikazzjoni imwessa’; billi l-esperjenza miksuba fl-applikazzjoni tad-Direttiva żvelat bżonn għal ċerti dispożizzjonijiet li jinġiebu iktar f’konformità mal-kondizzjonijiet attwali tat-test;Billi d-dispożizzjonijiet ta’ din id-Direttiva huma skond l-opinjoni tal-Kumitat dwar l-Adattament għall-Progress Tekniku tad-Direttivi għat-tneħħija ta’ ostakoli tekniċi għall-kummerċ f’vetturi bil-mutur,ADOTTAT DIN ID-DIRETTIVA:L-Artikolu 1L-Annessi I, II u III għad-Direttiva 76/115/KEE huma hawnhekk emendati skond l-Anness għal din id-Direttiva.L-Artikolu 21. B’effett mill-1 ta’ Ottubru 1982, ebda Stat Membru ma jista’, għal vetturi bil-mutur tal-Kategorija M1, għal raġunijiet li għandhom x’jaqsmu ma’ l-ankoraġġi taċ-ċinturini tas-sigurtà:- jirrifjuta, li jagħti approvazzjoni tat-tip tal-KEE, li joħroġ iċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE (2), jew li jagħti approvazzjoni tat-tip nazzjonali fir-rigward ta’ tip ta’ vettura bil-mutur, jew- jipprojbixxi d-dħul fis-servizz ta’ vetturi,jekk l-ankoraġġi taċ-ċinturini tas-sigurtà f’dan it-tip ta’ vettura jew f’dawn il-vetturi jikkonforma mal-ħtiġiet tad-Direttiva 76/115/KEE, kif emendata b’din id-Direttiva.2. B’effett mill-1 ta’ Ottubru 1983, fir-rigward ta’ tipi ta’ vetturi bil-mutur tal-Kategorija M1, l-Istati Membri::- m’għandhomx aktar joħorġu iċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura bil-mutur li fiha l-ankoraġġi taċ-ċinturini tas-sigurtà ma jikkonformawx mal-ħtiġiet tad-Direttiva 76/115/KEE, kif emendata b’din id-Direttiva,- jistgħu jirrifjutaw li jagħtu approvazzjoni tat-tip nazzjonali fir-rigward ta’ tipi ta’ vetturi bil-mutur li fihom l-ankoraġġi taċ-ċinturini tas-sigurtà ma jikkonformawx mal-ħtiġiet tad-Direttiva 76/115/KEE, kif emendata b’din id-Direttiva.Fil-każ ta’ ċerti karrozzi konvertibbli jew karozzi b’saqaf li jitneħħa, approvati skond il-Punt 4.3.2. ta’ l-Anness I għad-Direttiva 76/115/KEE fil-verżjoni oriġinali tagħha, id-data msemmija hawn fuq għandha tiġi sostitwita bl-1 ta’Ottubru 1986.3. B’effett mill-1 ta’ Ottubru 1984, l-Istati Membri jistgħu jipprojbixxu d-dħul fis-servizz ta’ vetturi tal-Kategorija M1 li fihom l-ankoraġġi taċ-ċinturini tas-sigurtà ma jikkonformawx mal-ħtiġiet tad-Direttiva 76/115/KEE, kif emendata b’din id-Direttiva.Din id-dispożizzjoni m’għandhiex tapplika għal ċerti karrozzi konvertibbli jew karozzi bis-saqaf jitneħħa, approvati skond il-punt 4.3.2 ta’ l-Anness I għad-Direttiva 76/115/KEE fil-verżjoni oriġinali tagħha.L-Artikolu 31. B’effett mill-1 ta’ Ottubru 1982, ebda Stat Membru ma jista’, għal raġunijiet li għandhom x’jaqsmu ma’ l-ankoraġġi taċ-ċinturini tas-sigurtà ta’ vetturi fil-kategoriji minbarra M1:- jirrifjuta li jagħti approvazzjoni tat-tip tal-KEE, li joħroġ iċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE (2), jew li jagħti approvazzjoni tat-tip nazzjonali fir-rigward ta’ tip ta’ vettura bil-mutur, jew- jipprojbixxi d-dħul fis-servizz ta’ vetturi,jekk l-ankoraġġi taċ-ċinturini tas-sigurtà ta’ dan it-tip ta’ vettura jew ta’ dawn il-vetturi jikkonformaw mal-ħtiġiet tad-Direttiva 76/115/KEE, kif emendata b’din id-Direttiva.2. Minkejja l-paragrafu 1 ta’ hawn fuq, ebda Stat Membru ma jista’, għal raġunijiet li għandhom x’jaqsmu ma’ l-ankoraġġi taċ-ċinturini tas-sigurtà:- jirrifjuta, sat-30 ta’ Settembru 1986, li jagħti approvazzjoni tat-tip tal-KEE, jew li joħroġ iċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali fir-rigward ta’ tip ta’ vettura bil-mutur tal-Kategoriji N2 u N3,- jipprojbixxi, sat-30 ta’ Settembru 1987, id-dħul fis-servizz ta’ vetturi ta’ dawn il-kategoriji,jekk dan it-tip ta’ vettura jew dawn il-vetturi mhumiex mgħammra b’ ankoraġġi taċ-ċinturini tas-sigurtà.L-Artikolu 4L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux iktar tard mit-30 ta’ Settembru 1982. Għandhom minnufih jinfurmaw lill-Kummissjoni b’dan.L-Artikolu 5Din id-Direttiva hija ndirizzata lill-Istati Membri.Magħmula fi Brussel, it-2 ta’April 1982.Għall-KummissjoniKarl-Heinz NarjesMembru tal-Kummissjoni[1] ĠU L 42, 23.221970, p. 1.[2] ĠU L 375, tal-31.12.1980, p. 34.[3] ĠU L 24, tat-30.1.1976, p. 6.”[4] ĠU L 209, tad-29.7.1981, p. 30.”--------------------------------------------------L-ANNESSEmendi għall-Annessi għad-Direttiva 76/115/KEE:L-ANNESS I DEFINIZZJONIJIET, APPLIKAZZJONIJIET GĦAL APPROVAZZJONI TAT-TIP TAL- KEE, APPROVAZZJONI TAT-TIP TAL-KEE, SPEĊIFIKAZZJONIJIET, TESTIJIET, KONFORMITÀ TAL-PRODUZZJONI, ISTRUZZJONIJIETIl-Punt 1.9. L-espressjoni "(tip-up)" għandha titħassar mill-verżjoni bl-Ingliż.Il-Punt 2.2.1 għandu jaqra kif ġej:"2.2.1. disinni ta’ arranġamenti ġenerali ta’ l-istruttura tal-vettura fuq skala approprjata, li juru l-lok ta’ l-ankoraġġi taċ-ċinturini, l-ankoraġġi effettivi taċ-ċinturini (meta applikabbli), u disinni dettaljati ta’ l-ankoraġġi taċ-cinturini u ta’ l-istruttura li magħha huma mqabbda."Il-Punt 2.2.1 għandu jaqra kif ġej:"4.1.1. H huwa punt ta’ riferenza kif definit fil-Punt 1.1 ta’ l-Anness III għad-Direttiva 77/649/KEE li għandu jiġi determinat skond il-proċedura stabbilita f’dik id-Direttiva.4.1.1.1. Il-Punt H’ huwa l-punt ta’ referenza li jikkorrispondi għal H kif definit fil-Punt 4.1.1 u għandu jiġi determinat għall-pożizzjonijiet normali kollha li fihom is-sedil huwa wżat.4.1.1.2. Il-Punt R huwa l-punt ta’ referenza tas-sedil definit fil-Punt 1.2 ta’ l-Anness III għad-Direttiva 77/649/KEE."Il-Punt 4.1.2 għandu jaqra kif ġej:"4.1.2. Il-linja ta’ referenza hija linja dritta kif definita fil-Punt 3.4 ta’ l-Anness III għad-Direttiva 77/649/KEE."Il-Punt 24.1.4 għandu jaqra kif ġej:"4.1.4. Il-punt Ċ huwa l-punt li jinstab 450 mm vertikalment fuq il-punt R. Madankollu, jekk id-distanza S definita fil-Punt 4.1.6 mhijiex inqas minn 280 mm u jekk il-formula alternattiva BR = 280 mm + 0.8 S speċifikata fil-Punt 4.4.4.3 tintagħżel mill-manifattur, id-distanza vertikali bejn Ċ u R għandha tkun 500 mm"Il-Punt 4.1.5. L-espressjoni "il-punt H" hija sostitwita bl-espressjoni "il-punt H".Il-Punt 4.1.6.2.1. għandu jaqra kif ġej:"4.1.6.2.1. il-pjan P għas-sedil tas-sewwieq huwa pjan vertikali parallel mal-pjan medjan lonġitudinali medjan tal-vettura li jgħaddi miċ-ċentru tar-rota ta’ l-isteering fil-pjan tar-rimm tar-rota ta’ l-isteering meta r-rota ta’ l-isteering, jekk aġġustabbli, tinsab fil-pożizzjoni ċentrali."Il-Punt 4.1.6.2.3. L-aħħar linja għandha taqra:"A < 300 mm, jekk is-sedil tal-bank ġie maħsub biex jakkomoda iktar minn żewġ passiġġieri.’"Il-Punt 4.3.4. Dan li ġej għandu jiżdied:"‘F’dan il-każ iż-żewġ ankoraġġi t’isfel għandhom ikunu suffiċjenti.’"Il-Punt 4.4.2.3. għandu jitħassar.Il-Punt 4.4.3. Fil-verżjoni Olandiża, il-kelma "effectief" għandha tiżdied.Il-Punt 4.4.3.1 għandu jaqra kif ġej:"4.4.3.1 L-angoli α1 u α2 għandhom ikunu bejn 30° u 80° għall-posizzjonijiet normali kollha ta’ l-użu tas-sedil. Meta, fil-każ tas-sedili ta’ quddiem tal-vetturi bil-mutur tal-kategorija M1, mill-inqas wieħed mill-angoli α1 u α2 huwa kostanti fil-pożizzjonijiet normali kollha ta’ l-użu, il-valur tiegħu għandu jkun bejn 60° ± 10°."Il-Punt 4.4.3.2. għandu jaqra kif ġej:"4.4.3.2 Fil-każ tas-sedili bank fil-vetturi ta’ kategoriji ta’ xort’oħra minn M1, is-sedili ta’ wara u s-sedili aġġustabbli bi strument ta’ l-aġġustar kif deskritt fil-Punt 1.12 b’angolu tad-dahar tas-sedil ta’ inqas minn 20° (ara l-Anness III, Figura 1), l-angoli α1 u α2 jistgħu ikunu taħt il-valur minimu stipulat fil-Punt 4.4.3.1, sakemm mhumiex inqas minn 20° fi kwalunkwe pożizzjoni normali ta’ l-użu."Il-Punt 4.4.4.1 għandu jaqra kif ġej:"4.4.4.1. Jekk gwida taċ-ċinga jew mezz simili huwa wżat li jaffettwa l-lok ta’ l-ankoraġġ effettiv taċ-ċinturini ta’ fuq, dan il-lok għandu jiġi ddeterminat b’mod konvenzjonali billi tiġi kkunsidrata l-pożizzjoni ta’ l-ankoraġġ meta l-linja ċentrali lonġitudinali taċ-ċinga tgħaddi minn punt J1 definit suċċessivament mill-punt R bit-tliet segmenti li ġejjin:RZ , li huwa segment tal-linja tar-referenza mkejla f’direzzjoni ‘l fuq minn R u 530 mm twila,ZX , li huwa segment perpendikulari għall-pjan medjan lonġitudinali tal-vettura, mkejjel mill-punt Z fid-direzzjoni ta’ l-ankoraġġ u twil 120 mm,XJ1 , li huwa segment perpendikulari għall-pjan definit bis-segmenti RZ u ZX, imkejjel f’direzzjoni ‘il quddiem mill-punt X u 60 mm twil.Il-punt J2 huwa determinat b’simmetrija mal-punt J1 madwar il-pjan vertikali lonġitudinali li jgħaddi mil-linja ta’ referenza deskritta fil-Punt 4.1.2 tal-manikin pożizzjonat fis-sedil taħt konsiderazzjoni.’"Il-Punt 4.4.4.2 għandu jaqra kif ġej:"4.4.4.2 L-ankoraġġ effettiv ta’ fuq għandu jkun ‘l isfel mill-pjan FN, li qiegħed perpendikolari għall-pjan medjan lonġitudinali tas-sedil u jagħmel angolu ta’ 65° mal-linja ta’ referenza. L-angolu jista’ jitnaqqas għal 60° fil-każ ta’ sedili ta’ wara. Il-pjan FN għandu jkun posizzjonat sabiex jinterċedi l-linja ta’ referenza fil-punt D b’tali mod li GRD = 315mm + 1.8S. Madanakollu, meta S ≤ 200 mm, GRD isir 675mm"Il-Punt 4.4.4.3 għandu jaqra kif ġej:"4.4.4.3 L-ankoraġġ effettiv taċ-ċinturin ta’ fuq għandu jkun wara pjan FK li qiegħed perpendikolari għall-pjan medjan lonġitudinali tas-sedil u jinterċedi l-linja ta’ referenza fil-punt B f’angolu ta’ 120° b’tali mod li BR = 260mm + S. Meta S ≥ 280 mm, il-manifattur jista’ juża BR = 260mm + 0.8 S fid-diskrezzjoni tiegħu."Il-Punt 4.4.4.5 "H" għandha tiġi sostitwita b’ "R".Il-Punt 4.4.4.6 għandu jaqra kif ġej:"4.4.4.6. L-ankoraġġ effettiv taċ-ċinturin ta’ fuq għandu jkun qiegħed fuq pjan orizzontali li jgħaddi mill-punt Ċ definit fil-Punt 4.1.4."Il-Punt 4.4.4.7 għandu jaqra kif ġej:"4.4.4.7. B’żieda ma’ l-ankoraġġ ta’ fuq speċifikat fil-Punt 4.3.1, ankoraġġi effettivi oħra ta’ fuq jistgħu jiġu pprovduti kemm ‘il darba tkun sodisfatta waħda mill-kondizzjonijiet li ġejjin:4.4.4.7.1. L-ankoraġġi addizzjonali jikkonformaw mal-ħtiġiet stabbiliti fil-Punti 4.4.4.1 u 4.4.4.6.4.4.4.7.2. L-ankoraġġi addizzjonali jistgħu jintużaw mingħajr l-għajnuna ta’għodod, jikkonformaw mal-ħtiġiet stabbiliti fil-Punti 4.4.4.5 u 4.4.4.6 u jkunu lokalizzati f’waħda miż-żoni determinati permezz ta’ spustjar taż-żona deskritta fl-Anness III, il-Figura 1, 80 mm ‘il fuq jew ‘l isfel f’direzzjoni vertikali.4.4.4.7.3. L-ankoraġġ(i) hu/huma intiżi għal ċinturin arness, jikkonforma/w mal-ħtiġiet stabbiliti fil-Punt 4.4.4.6, jinsab/u wara l-pjan transvers li jgħaddi mil-linja ta’ referenza u hu/huma lokalizzat/i:4.4.4.7.3.1. Fil-każ ta’ankoraġġ singolu, fiż-żona komuni ta’ żewġ dihedra definiti mill-vertikali li jgħaddu mill punti J1 u J2 kif definit fil-Punt 4.4.4.1 u li s-sezzjonijiet orizzontali tiegħu huma definiti bil-Figura 2 fl-Anness III;4.4.4.7.3.2. Fil-każ ta’ żewġ ankoraġġi, ġewwa kwalunkwe waħda mid-dihedra definiti fuq hija adattata, sakemm kull ankoraġġ ma jkunx iktar minn 50 mm distanti mill-pożizzjoni ta’ immaġni riflessa lokalizzata simmetrikament ta’ l-ankoraġġ l-ieħor madwar il-pjan P, definit fil-Punt 4.1.6, tas-sedil taħt konsiderazzjoni."4.5.1. Fil-verżjoni Olandiża "(7,16 duim)" għandha tiġi sostitwita b’ "(7/16)".Wara l-Punt 4.5.1, għandhom jiżdiedu l-Punti ġodda 4.5.2 u 4.5.3 li ġejjin:"4.5.2. Jekk il-vettura hija armata mill-manifattur biċ-ċinturini tas-sigurtà li jkunu mwaħħla ma’ l-ankoraġġi kollha preskritti għas-sedil in kwistjoni, dawn l-ankoraġġi m’hemmx bżonn li jissodisfaw il-ħtiġiet stabbiliti fil-Punt 4.5.1, sakemm jikkonformaw mad-dispożizzjonijiet l-oħra ta’ din id-Direttiva. Anqas ma l-ħtieġa stabbilita fil-Punt 4.5.1 tapplika għal ankoraġġi addizzjonali li jissodisfaw il-kondizzjoni speċifikata fil-Punt 4.4.4.7.3.4.5.3. Għandu jkun possibbli li ċ-ċinturin tas-sigurtà u l-ankoraġġ jiġu separati mingħajr ma ssir ħsara lil ta’ l-aħħar."Il-Punt 5.1.2 għandu jaqra kif ġej:"5.1.2. Is-sedili għandhom jiġu armati u għandhom jitqiegħdu fil-pożizzjoni għas-sewqan jew użu magħżula mis-servizz tekniku li jmexxi t-testijiet ta’ approvazzjoni biex jagħti l-kondizzjonijiet l-iktar avversi fir-rigward tas-saħħa tas-sistema. Il-pożizzjoni tas-sedili għandha tiġi dikjarata fir-rapport. Id-dahar tas-sedil, jekk l-inklinazzjoni tiegħu hija aġġustabbli, jissakkar kif speċifikat mill-manifattur jew, fl-assenza ta’ kwalunkwe speċifikazzjoni ta’ dan it-tip, f’pożizzjoni li tikkorrispondi għal angolu effettiv tad-dahar tas-sedil qrib kemm jista’ jkun għal 25 għal vetturi tal-kategoriji M1 u N1 u għal 15għal vetturi tal-kategoriji l-oħra kollha."Il-Punt 5.3.2. "10º + 5º" għandha tiġi sostitwita b’ "10 ± 5º".Il-Punt 5.3.3. Fil-verżjoni Olandiża "kort" għandha tiġi sostitwita bi "snel".Il-Punt 5.3.5.1. Dan li ġej għandu jiżdied:"Barra minn dan, meta jeżistu iktar ankoraġġi minn dawk preskritti fil-Punt 4.3, dawn l-ankoraġġi għandhom ikunu soġġetti għat-test speċifikat fil-Punt 5.4.5 fejn it-tagħbijiet jiġu trasmessi għall-ankoraġġi permezz ta’mezz li jirriproduċi l-ġometrija tat-tip ta’ ċinturin tas-sigurtà intiż biex jitwaħħal ma’ dawn l-ankoraġġi."Il-Punti 5.4.1.2, 5.4.1.3, 5.4.2.1 u 5.4.2.2. Dan li ġej għandu jiżdied:"Fil-każ ta’ vetturi fil-kategoriji ta’ xort’ oħra minn M1 u N1, it-tagħbija tat-test għandha tkun 675 ± 20daN."Punt 5.4.3. Dan li ġej għandu jkun miżjud:"Fil-każ ta’ vetturi fil-kategoriji ta’ xort’ oħra minn M1 u N1, it-tagħbija tat-test għandha tkun 1110 ± 20daN."Il-Punt 5.4.4.2. Dan li ġej għandu jiżdied:"Fil-każ ta’ vetturi fil-kategoriji ta’ xort’ oħra minn M1 u N1, din il-forza għandha tkun ugwali għal 10 darbiet il-piż tas-sedil komplet."Wara l-Punt 5.4.4.2, għandu jiżdied il-Punt l-ġdid li ġej 5.4.5:"5.4.5. Test fil-konfigurazzjoni ta’ ċinturin tat-tip speċjali5.4.5.1. Tagħbija tat-test ta’ 1350 ± 20 daN għandha tiġi applikata għal strument tat-trazzjoni (ara l-Anness IV, il-Figura 2) anness ma’ l-ankoraġġi taċ-ċinturin ta’ dan it-tip ta’ ċinturin tas-sigurtà permezz ta’ mezz li jirriproduċi il-ġometrija taċ-ċinga jew taċ-ċineg tal-parti ta’ fuq tat-torso.5.4.5.2. Fl-istess ħin, forza trattiva ta’ 1350 ± 20 daN għandha tiġi applikata lil strument ta’ trazzjoni (Ara l-Anness IV, il-Figura 3) anness maż-żewġ ankoraġġi taċ-ċinturini ta’ isfel.5.4.5.3. ‘Fil-każ ta’ vetturi fil-kategoriji ta’ xort’ oħra minn M1 u N1, din it-tagħbija tat-test għandha tkun 675 ± 20 daN.’"Il-Punt 5.5.2 għandu jaqra kif ġej:"5.5.2. F’vetturi fejn dawn l-istrumenti jintużaw, l-mezz ta’ spjazzament u ta’ sokor li jippermetti lill-okkupanti tas-sedili kollha li jħallu l-vettura għandhom jibqgħu operabbli manwalment wara t-tneħħija tal-forza trattiva."L-ANNESS II L-ANNESS GĦAĊ-ĊERTIFIKAT TA’ APPROVAZZJONI TAT-TIP TAL-KEE TA’ VETTURA: ANKORAĠĠI TAĊ-ĊINTURINI TAS-SIGURTÀIn-nota fil-qiegħ tal-paġna (1): In-noti esplanatorji għandhom jiġu sostitwiti kif ġej:""A" għal ċinturin bi tliet punti,"B" għal ċinturin addominali,"S" għal ċinturini tat-tip speċjali; f’dan il-każ, in-natura tat-tipi għandha tiġi spjegata taħt "Rimarki","Ar", "Br" jew "Sr" għal ċinturini bir-ritratturi,"Are", "Bre" jew "Sre" għal ċinturini bir-ritratturi u b’mezzi li jassorbu l-enerġija fuq almenu ankoraġġ wieħed."L-Anness III huwa emendat kif ġej:L-ANNESS IIIFigura 1Żoni ta’ lokazzjoni għal ankoraġġi effettivi taċ-cinturin+++++ TIFF +++++Figura 2Ankoraġġi ta’ fuq effettivi skond il-punt 4.4.4.7.3. ta’ l-Anness I+++++ TIFF +++++l-Anness IV: Għandha tiżdied il-Figura li ġejja:+++++ TIFF +++++Figura 3--------------------------------------------------


Avviż Legali Importanti

|

31986L0298

Id-Direttiva tal-Kunsill tas-26 ta' Mejju 1986 dwar l-istrutturi ta' protezzjoni kontra l-qlib immuntati fuq in-naħa ta' wara tat-tratturi għall-agrikoltura u għall-forestrija ta' karreġġata dejqa

Official Journal L 186 , 08/07/1986 P. 0026 - 0063 Finnish special edition: Chapter 13 Volume 15 P. 0187  Swedish special edition: Chapter 13 Volume 15 P. 0187  CS.ES Chapter 13 Volume 008 P. 159  - 196 ET.ES Chapter 13 Volume 008 P. 159  - 196 HU.ES Chapter 13 Volume 008 P. 159  - 196 LT.ES Chapter 13 Volume 008 P. 159  - 196 LV.ES Chapter 13 Volume 008 P. 159  - 196 MT.ES Chapter 13 Volume 008 P. 159  - 196 PL.ES Chapter 13 Volume 008 P. 159  - 196 SK.ES Chapter 13 Volume 008 P. 159  - 196 SL.ES Chapter 13 Volume 008 P. 159  - 196

		Id-Direttiva tal-Kunsilltas-26 ta' Mejju 1986dwar l-istrutturi ta' protezzjoni kontra l-qlib immuntati fuq in-naħa ta' wara tat-tratturi għall-agrikoltura u għall-forestrija ta' karreġġata dejqa(86/298/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikulari l-Artikolu 100 tieghu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Soċjali u Ekonomiku [3];Billi d-Direttiva tal-Kunsill 74/150/KEE tal-4 ta' Marzu 1974 dwar l-approssimazzjoni tal-liġijiet tal-Istati Membri li jirrigwardjaw l-approvazzjoni tat-tip ta' tratturi bir-roti għall-agrikoltura u għall-forestrija [4], kif l-aħħar emendata bl-Att ta' l-Adezzjoni ta' Spanja u l-Portugall, tistabbilixxi li d-disposizzjonijiet meħtieġa għall-implementazzjoni tal-proċedura ta' l-approvazzjoni tat-tip KEE fir-tigward ta' partijiet individwali ta' tratturi li għandhom x'jaqsmu mal-istrutturi tal-protezzjoni kontra l-qlib u t-twaħħil tagħhom mat-tratturi kienu stabbiliti bid-Direttivi 77/536/KEE [5] u 79/622/KEE [6], kif l-aħħar emendati bl-Att ta' l-Adezzjoni ta' Spanja u l-Portugall; Billi dawn iż-żewġ Direttivi jkopru rispettivament il-proċeduri għat-testijiet dinamiċi u statiċi - li kwalunkwe waħda minnhom tista preżentament tintuża mill-manifattur - u tirrigwardja tratturi standard, jiġifieri, tratturi li jkollhom spazju massimu mill-art ta' 1000 mm u wisa' ta' bejn ir-roti fissi jew aġġustabbli ta' wieħed mill-fusien li jmexxu l-vettura ta' mhux anqas minn 1150 mm u li jiżen bejn il-1,5 u 4,5 tunnellati fil-każ ta' tratturi koperti bid-Direttiva tat-‘testijiet dinamiċi' u mhux anqas minn 80 kilogramma fil-każ ta' tratturi koperti bid-Direttiva tat-‘testijiet statiċi';Billi t-tratturi koperti b'din id-Direttiva għandhom spazju massimu mill-art ta' 600 mm, u wisa bejn ir-roti fuq iż-żewġ fusien ta' anqas minn 1150mm u massa akbar minn 60 kilogramma; billi l-istrutturi ta' protezzjoni kontra l-qlib ta' dawn it-tratturi, li huma wżati għal attivitajiet speċifiċi, jistgħu ikunu s-suġġett ta' ħtieġa jew ħtiġiet speċifiċi apparti milli minn dawk tad-Direttivi 77/536/KEE u 79/622/KEE;Billi l-ħtiġiet tekniċi li magħhom it-tratturi ta' karreġġata dejqa għandhom ikunu konformi permezz tal-liġijiet nazzjonali jirrigwardjaw, inter alia, għall-istrutturi ta' kontra l-qlib u dwar it-twaħħil tagħhom mat-trattur, billi dawk il-ħtiġiet ivarjaw minn Stat Membru għall-ieħor; billi huwa għalhekk meħtieġ li l-Istati Membri kollha jadottaw l-istess ħtiġiet jew bħala żieda jew inkella minflok ir-regoli eżistenti sabiex, partikolarment, jippermettu li l-proċedura ta' l-approvazzjoni tat-tip KEE li kienet is-suġġett tad-Direttiva 74/150/KEE li tkun introdotta fir-rigward ta' kull tip ta' trattur;Billi din id-Direttiva tkopri l-istrutturi tal-protezzjoni kontra l-qlib tar-rollbar immuntata fuq in-naħa ta' wara, ta' tip ta' qafas jew kabina li jkollha żona ta' spażju li l-għola limitu tagħha ikun ta' 900 mm il-fuq mill-punt ta' referenza tas-sedil sabiex tipprovdi żona suffeċċjentament kbira jew spazju mingħajr ostakoli għall-protezzjoni tas-sewwieq; billi Direttiva speċjali oħra għandha tkun adottata fir-rigward ta' strutturi ta' protezzjoni kontra l-qlib li jkollhom żewġ pilastri mmuntati quddiem is-sewwieq;Billi l-procedura armonizzata t-tip approvat dwar l-istrutturi tal-protezzjoni kontra l-qlib u t-twaħħil tagħhom mat-trattur tagħmilha possibbli għal kull Stat Membru li jivverifika l-konformità mal-ħtiġiet komuni dwar il-kostruzzjoni u l-ittestjar u li jinforma lill-Istati Membri l-oħrajn bis-sejbiet tiegħu billi jibgħat kopja taċ-ċertifikat dwar l-approvazzjoni tat-tip tal-komponenti li jkun magħmul għal kull tip ta' struttura tal-protezzjoni kontra l-qlib u t-twaħħil tiegħu mat-trattur; billi t-tqegħid ta' marka ta' l-approvazzjoni tat-tip KEE tal-komponenti fuq l-istrutturi kollha manifatturati skond it-tip approvat twarrab xi ħtieġa għall-verifiki tekniċi dwar dawk l-istrutturi fl-Istati Membri l-oħrajn; Billi ħtiġiet komuni li jikkonċernaw l-elementi u l-karatteristiċi l-oħrajn tal-istruttura tal-protezzjoni kontra l-qlib, partikularment, apparati li jipprevjenu mir-rumblar kontinwu jekk it-trattur jitgerbeb, u l-protezzjoni tal-passiġieri, għandhom ikun stabbiliti f'data aktar tard;Billi l-ħtiġiet armonizzati huma ntiżi prinċipalment biex jassiguraw is-sigurtà fit-triq u waqt ix-xogħol ma tul il-Komunità kollha; billi, għal din ir-raġunt, huwa meħtieġ li tkun introdotta l-obligazzjoni dwar it-tratturi koperti b'din id-Direttiva li jkunu mgħammra bi strutturi ta' protezzjoni kontra l-qlib;Billi l-approssimazzjoni tal-liġijiet nazzjonali li jirrigwardjaw it-tratturi tinvolvi r-rikonoxximent reċiproku mill-Istati Membri tal-verifiki mwettqa minn kull wieħed minnhom fuq il-bażi tal-ħtigiet komuni,ADOTTA DIN ID-DIRETTIVA:Artikolu 1Din id-Direttiva tapplika għal tratturi kif definiti fl-Artikolu 1 tad-Direttiva 74/150/KEE li jkollhom dawn il-karatteristiċi:- spazju mill-art ta' mhux aktar minn 60 mm imkejla minn taħt il-punti l-aktar baxxi mill-fusien ta' quddiem jew ta' wara, billi jkun hemm marġini għad-differential,- wisa ta' bejn ir-roti, fiss jew aġġustabbli ta' wieħed jew iż-żewġ fusien ta' anqas minn 1150 mm; taħt l-ebda ċirkostanzi m'għandu t-tarf ta' barra tat-tyres fuq in-naħa l-oħra tal-fus imur lill hinn mit-tarf ta' barra tat-tyres fuq fus ta' spazju minimu bejn ir-roti ta' 1150 mm,- massa akbar minn 60 kilogramma u piż mhux mogħbbi li jaqbel mat-trattur kif definit fis-sezzjoni 4 ta' l-Anness I tad-Direttiva 74/150/KEE, inkluża l-istruttura tal-protezzjoni kontra l-qlib immuntata skond din id-Direttiva u tyres ta' l-akbar daqs rakommandati mill-manifattur.Artikolu 21. Kull Stat Membru għandu jagħti l-approvazzjoni tat-tip KEE tal-komponenti għal xi struttura tal-protezzjoni kontra l-qlib u t-twaħħil tagħha mat-trattur li tissodisfa il-ħtiġiet tal-kostruzzjoni u l-ittestjar kif stabbiliti fl-Annessi I sa IV.2. L-Istat Membru li jagħti approvazzjoni tat-tip KEE tal-komponenti għandu jieħu l-miżuri meħtieġa sabiex jivverifika, kemm il-darba dan ikun meħtieġ, u jekk tinħass il-ħtieġa b'kooperazzjoni mal-awtoritajiet kompetenti tal-Istati Membri l-oħra, li l-kampjuni tal-produzzjoni ikunu konformi mat-tip approvat. Tali verifika għandha tkun illimitata għal ‘spot checks.'Artikolu 3L-Istati Membri għandhom għal kull tip ta' struttura tal-protezzjoni kontra l-qlib u t-twaħħil tagħha mat-trattur li huma jappruvaw permezz ta' l-Artikolu 2, li joħorġu lill-manifattur tat-trattur jew tal-istruttura tal-protezzjoni kontra l-qlib jew lir-rappreżentant awtorizzat tiegħu, marka ta' l-approvazzjoni tat-tip KEE tal-komponenti li tkun konformi mal-kampjun muri fl-Anness VI.Kull Stat Membru għandu jieħu l-miżuri xierqa biex jipprevjeni l-użu ta' marki li pjuttost li joħolqu konfużjoni bejn l-istrutturi tal-protezzjoni kontra l-qlib li jkollhom l-approvazzjoni tat-tip tal-komponent permezz ta' l-Artikolu 2 u tagħmir ieħor.Artikolu 41. L-ebda Stat Membru ma jista' jipprojbixxi li jitpoġġew fis-suq l-istrutturi tal-protezzjoni kontra l-qlib jew it-twaħħil tagħhom mat-trattur li għalieh huma ntiżi f'dak li jirrigwardja l-kostruzzjoni kemm il-darba dawn ikollhom il-marka ta' l-approvazzjoni tat-tip KEE tal-komponenti.2. B'dana kollu, Stat Membru jista jipprojbixxi t-tqegħid fis-suq ta' strutturi ta' protezzjoni kontra l-qlib li jkollhom il-marka ta' l-approvazzjoni tat-tip KEE li regolarment jonqsu milli jkunu konformi mat-tip approvat.Dak l-Istat għandu minufih jinforma lill-istati Membri l-oħrajn u lill-Kummissjoni bil-miżuri meħuda, jispeċifika r-raġunijiet għad-deċiżjoni tiegħu.Artikolu 5L-awtoritajiet kompetenti ta' kull Stati Membri oħrajn għandhom, fi żmien xahar, jibgħatu lill-awtoritajiet kompetenti tal-Istati Membri l-oħrajn, kopja taċ-ċertifikati ta' l-approvazzjoni tat-tip tal-komponenti, li kampjun tiegħu huwa mogħti fl-Anness VII, komplut għal kull tip ta' struttura tal-protezzjoni kontra l-qlib li huma japprovaw jew inkella li jirrifjutaw milli japprovaw.Artikolu 61. Jekk l-Istat Membru li jkun ta l-approvazzjoni tat-tip KEE tal-komponenti jiskopri li numru ta' strutturi tal-protezzjoni kontra l-qlib u t-twaħħil tagħhom mat-trattur li għandhom l-istess marka ta' l-approvazzjoni tat-tip KEE tal-komponenti ma jkunux konformi mat-tip approvat, għandu jieħu l-miżuri meħtieġa sabiex il-kampjuni tal-produzzjoni jsiru konformi mat-tip approvat. L-Awtoritajiet kompetenti ta' dak l-Istat għandhom jgħarrfu lill-Istati Membri l-oħra bil-miżuri li jistgħu jittieħdu, jekk meħtieġ, meta jkun hemm nuqqas serju u ta' spiss li jkun konformi, li jestendu l-irtirar ta' l-approvazzjoni tat-tip KEE tal-komponenti. Dawn l-awtoritajiet għandhom jieħdu l-istess miżuri jekk jkunu infurmati mill-awtoritajiet kompetenti ta' Stat Membru ieħor b'tali nuqqas li jkunu konformi.2. L-awtoritajiet kompetenti tal-Istati Membri għandhom jinfurmaw lil xulxin fi żmien xahar b'kull irtirar ta' l-approvazzjoni tat-tip KEE tal-komponenti u r-raġunijiet li jwasslu għal din il-miżura.Artikolu 7Xi deċiżjoni meħudha permezz tad-disposizzjonijiet adottati fl-implimentazzjoni ta' din id-Direttiva sabiex jirrifjutaw jew li jirtiraw l-approvazzjoni tat-tip KEE tal-komponenti għall-istrutturi tal-protezzjoni kontra l-qlib u t-twaħħil tagħhom mat-tratturi, jew li jipprojbixxu t-tqegħid jew l-użu tagħhom fis-suq, għandha telenka bid-dettall ir-raġunijiet li fuqhom tkun ibbażata. Deċiżjonijiet bħal dawn għandhom ikunu nnotifikati lill-parti kkonċernata, li fl-istess waqt għandha tkun infurmata bir-rimedji għad-disposizzjoni tagħha permezz tal-liġijiet viġġenti fl-Istati Membri u bil-limiti taż-żmien permissibbli sabiex jeżerċitaw dawk ir-rimedji.Artikolu 8L-ebda Stat Membru ma jista' jiċħad li jagħti l-approvazzjoni tat-tip KEE jew l-approvazzjoni tat-tip nazzjonali għal trattur għal raġuni li tirrigwardja l-istrutturi tal-protezzjoni kontra l-qlib u t-twaħħil tagħhom mat-trattur jekk dawn ikollhom marka ta' l-approvazzjoni tat-tip KEE tal-komponenti u jekk il-ħtiġiet stabbiliti fl-Anness VIII ikunu ġew sodisfatti.Artikolu 9L-ebda Stat Membru ma jista' jiċħad jew jipprojbixxi l-bejgħ, ir-reġistrazzjoni, d-dħul fis-servizz jew l-użu ta' xi trattur għal raġuni li tirrigwardja l-istrutturi tal-protezzjoni kontra l-qlib u t-twaħħil tagħhom mat-trattur jekk dawn jkollhom marka ta' l-approvazzjoni tat-tip KEE tal-komponenti u jekk il-ħtiġiet stabbiliti fl-Anness VIII ikunu ġew milħuqa.Artikolu 10Din id-Direttiva m'għandhiex taffettwa d-dritt tal-Istati Membri li jispeċifikaw - bl-osservanza meħtieġa tat-Trattat - il-ħtiġiet li huma jqisu bħala meħtieġa biex jassiguraw li l-ħaddiema jkunu protetti waqt li jkunu jużaw it-tratturi ikkonċernati f'dan il-każ, sakemm dan ma jfissirx li l-istrutturi tal-protezzjoni jiġu mmodifikati b'xi mod li mhux speċifikat f'din id-Direttiva.Artikolu 111. B'konnessjoni mal-approvazzjoni tat-tip KEE, kwalunkwet trattur riferit fl-Artikolu 1 għandu jkun magħmmar bl-istruttura tal-protezzjoni kontra l-qlib.2. Meta l-istruttura tal-protezzjoni ma tkunx waħda li jkollha żewġ pilastri mmuntati quddiem is-sedil tas-sewwieq, l-istruttura riferita fil-paragrafu 1 għandha tkun konformi mal-ħtiġiet stabbiliti fl-Annesi I sa IV ta' din id-Direttiva jew tad-Direttivi 77/536/KEE jew 79/622/KEE.Artikolu 12Xi emendi meħtieġ sabiex jadattaw il-ħtiġiet ta' l-Annessi ta' din id-Direttiva sabiex jieħdu akkont tal-progress tekniku għandhom ikunu adottati skond il-proċedura stabbilita fl-Artikolu 13 tad-Direttiva 74/150/KEE.Artikolu 13Fi żmien 18 il-xhar min-notifika ta' din id-Direttiva, il-Kunsil, li jaġixxi fuq proposta mill-Kummissjoni, fuq il-bażi tad-disposizzjonijiet tat-Trattat, għandu jadotta Direttiva li tissupplimenta din id-Direttiva permezz ta' disposizzjonijiet li jintroduċu testijiet addizzjoni dwar l-impatt fi proċedura ta' test dinamiku.Artikolu 141. L-Istati Membri għandhom idaħħlu fis-seħħ id-disposizzjonijiet meħtieġa sabiex ikunu konformi ma' din id-Direttiva fi żmien 24-il xahar tan-notifika tagħha [7]. Għandhom minnufih jinfurmaw lill-Kummissjoni dwar dan.2. L-Istati Membri għandhom jassiguraw li t-testi tad-disposizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva ikunu kkomunikati lill-Kummissjoni.Artikolu 15Din id-Direttiva hija ndirizzata lill-Istati Membri.Magħmula fi Brussel, is-26 ta' Mejju 1986.Għall-KunsillIl-PresidentG. Braks[1] ĠU Nru C 123, 9. 5. 1983, p. 1.[2] ĠU Nru C 307, 14. 11. 1983, p. 103.[3] ĠU Nru C 286, 24. 10. 1983, p. 2.[4] ĠU Nru L 84, 28. 3. 1974, p. 10.[5] ĠU Nru L 220, 29. 8. 1977, p. 1.[6] ĠU Nru L 179, 17. 7. 1979, p. 1.[7] Din id-Direttiva kienet ġiet innotifikata lill-Istati Membri fit-2 ta' Ġunju 1986.--------------------------------------------------LISTA TA' ANNESSIANNESS I | Kondizzjonijiet għall-approvazzjoni tat-tip KEE tal-komponenti |ANNESS II | Kondizzjonijiet għal-testijiet tas-saħħa tal-istrutturi tal-protezzjoni u tal-immuntar tagħhom mat-tratturi |ANNESS III | Proċedura tat-test |A.Testijiet dinamiċi |B.Testijiet statiċi |ANNESS IV | Figuri |ANNESS V | Kampjun tar-rapport li jirigwardja t-testijiet ta' l-approvazzjoni tat-tip KEE ta' komponent ta' struttura tal-protezzjoni f'dak li jirrigwardja s-saħħa tagħha kif ukoll is-saħħa tat-twaħħil tagħha mat-trattur |ANNESS VI | Marki |ANNESS VII | Kampjun taċ-ċertifikat għall-approvazzjoni tat-tip KEE tal-komponenti |ANNESS VIII | Kondizzjonijiet għall-approvazzjoni tat-tip KEE |ANNESS IX | Anness għaċ-ċertifikat ta' l-approvazzjoni tat-tip KEE għal tip ta' trattur f'dak li jirigwardja s-saħħa tal-istrutturi tal-protezzjoni u s-saħħa tal-immuntar tagħhom mat-trattur |--------------------------------------------------